CELEX: 32010D0749
Language: ro
Date: 2010-12-02 00:00:00
Title: 2010/749/UE: Decizia Comisiei din 2 decembrie 2010 de modificare a Deciziei 2007/453/CE în ceea ce privește statutul privind ESB al Indiei, Peru, Panama și Coreei de Sud [notificată cu numărul C(2010) 8352]  Text cu relevanță pentru SEE

4.12.2010   
            
            
               RO
            
            
               Jurnalul Oficial al Uniunii Europene
            
            
               L 318/47
            
         DECIZIA COMISIEI
   din 2 decembrie 2010
   de modificare a Deciziei 2007/453/CE în ceea ce privește statutul privind ESB al Indiei, Peru, Panama și Coreei de Sud
   [notificată cu numărul C(2010) 8352]
   (Text cu relevanță pentru SEE)
   (2010/749/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (1), în special articolul 5 alineatul (2) al treilea paragraf,
   întrucât:
   
               (1)
            
            
               Regulamentul (CE) nr. 999/2001 stabilește norme pentru prevenirea, controlul și eradicarea encefalopatiilor spongiforme transmisibile (EST) la animale. În acest scop, statutul privind encefalopatia spongiformă bovină (ESB) al statelor membre, al țărilor terțe sau al regiunilor acestora (denumite în continuare „țări sau regiuni”) urmează să fie determinat pe baza clasificării într-una din trei categorii stabilite în funcție de riscurile existente de contaminare cu ESB, și anume un risc de ESB neglijabil, un risc de ESB controlat și un risc de ESB nedeterminat.
            
         
               (2)
            
            
               Anexa la Decizia 2007/453/CE a Comisiei din 29 iunie 2007 de stabilire a statutului privind ESB al unui stat membru, al țărilor terțe sau al uneia dintre regiunile acestora în funcție de riscul de contaminare cu ESB (2) enumeră țările sau regiunile în funcție de statutul lor privind riscul de ESB.
            
         
               (3)
            
            
               Organizația Mondială pentru Sănătatea Animalelor (OIE) deține un rol esențial în ceea ce privește încadrarea țărilor sau regiunilor în categorii în funcție de riscul de contaminare cu ESB la care acestea sunt expuse. Lista din anexa la Decizia 2007/453/CE ține seama de Rezoluția nr. XXII – Recunoașterea statutului membrilor privind encefalopatia spongiformă bovină – adoptată de OIE în mai 2009 și referitoare la statutul privind ESB al statelor membre și al țărilor terțe.
            
         
               (4)
            
            
               În luna mai 2010, OIE a adoptat Rezoluția nr. 18 – Recunoașterea statutului membrilor privind riscul de encefalopatie spongiformă bovină. Rezoluția respectivă a recunoscut India și Peru ca având un risc de ESB neglijabil și Panama și Coreea de Sud ca având un risc de ESB controlat. Prin urmare, lista din anexa la Decizia 2007/453/CE ar trebui modificată în vederea alinierii la rezoluția respectivă în ceea ce privește țările terțe menționate.
            
         
               (5)
            
            
               Prin urmare, Decizia 2007/453/CE ar trebui modificată în consecință.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa la Decizia 2007/453/CE se înlocuiește cu textul din anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 2 decembrie 2010.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 147, 31.5.2001, p. 1.
   
      (2)  JO L 172, 30.6.2007, p. 84.
   
      ANEXĂ
      
         „LISTA ȚĂRILOR SAU A REGIUNILOR
         
         A.   Țări sau regiuni cu risc de ESB neglijabil
         
         
            State membre
         
         
                     —
                  
                  
                     Finlanda
                  
               
                     —
                  
                  
                     Suedia
                  
               
            Țări AELS
         
         
                     —
                  
                  
                     Islanda
                  
               
                     —
                  
                  
                     Norvegia
                  
               
            Țări terțe
         
         
                     —
                  
                  
                     Argentina
                  
               
                     —
                  
                  
                     Australia
                  
               
                     —
                  
                  
                     Chile
                  
               
                     —
                  
                  
                     India
                  
               
                     —
                  
                  
                     Noua Zeelandă
                  
               
                     —
                  
                  
                     Paraguay
                  
               
                     —
                  
                  
                     Peru
                  
               
                     —
                  
                  
                     Singapore
                  
               
                     —
                  
                  
                     Uruguay
                  
               B.   Țări sau regiuni cu un risc de ESB controlat
         
         
            State membre
         
         
                     —
                  
                  
                     Belgia, Bulgaria, Republica Cehă, Danemarca, Germania, Estonia, Irlanda, Grecia, Spania, Franța, Italia, Cipru, Letonia, Lituania, Luxemburg, Ungaria, Malta, Țările de Jos, Austria, Polonia, Portugalia, România, Slovenia, Slovacia, Regatul Unit.
                  
               
            Țări AELS
         
         
                     —
                  
                  
                     Liechtenstein
                  
               
                     —
                  
                  
                     Elveția
                  
               
            Țări terțe
         
         
                     —
                  
                  
                     Brazilia
                  
               
                     —
                  
                  
                     Canada
                  
               
                     —
                  
                  
                     Columbia
                  
               
                     —
                  
                  
                     Japonia
                  
               
                     —
                  
                  
                     Mexic
                  
               
                     —
                  
                  
                     Panama
                  
               
                     —
                  
                  
                     Coreea de Sud
                  
               
                     —
                  
                  
                     Taiwan
                  
               
                     —
                  
                  
                     Statele Unite ale Americii
                  
               C.   Țări sau regiuni cu un risc de ESB nedeterminat
         
         
                     —
                  
                  
                     Țări sau regiuni neenumerate la punctele A sau B din prezenta anexă.”